Norske Intelligenssedler, 1767-12-30
1 Post. jeg med megen Ømhed har fornummet, hvorledes adskillige af de her i Tronhiem af Fødsel fornemme, men formedelst Fattigdom elendige Mennesker, som oftest af Mangel paa Huuse-Værelse samt Livets Ophold, geraader udi ynkværdige Omstændigheder, Saa er det jeg herved haver besluttet, ligesom jeg og efter min Død vil have efterkommet: At af de, udi mit gjorte Testamente af Dato 28de Septembr. 1762 henlagte 2de Deele af mine Capitalers, &c. Jndkomster aarlig ved mit Begravelses Sted udi Tronhiems Dom-Kirke, til de Huus-Arme skulde uddeeles, deraf først maatte aftages, hvad jeg herved haver besluttet, nemlig: 1.) Næsten lige imod Dom-Kirken, haver jeg en ejende Grund-Strækning, som for Nærværende beboes af 5 Opsiddere, samme Grund, som indhægner een anseelig Vidde, er det jeg ville straxen ved min Død, af de in Cassa værende Penger, lade opbygge en Bygning af Anseelse, og nødvendige Indretninger ved Afdeelinger, saaledes: at 4 Kammere varmede af en Kakkelovn, og dertil et Kiøkken. Ellers erindres: at en Stue allerne indrettes til at henlægge de Døde til Begravelsens Dag; i hvilken Stue og den Maanedlige Uddeeling til Lemmerne kunde skee. Bygningens Anordning og dens Jstandsættelse besørges af mine Testamentes Executores, tilligemed den af mig beskikkede Forstander Morten Simonsen Hoff, der alle tilfælles drager den fornødne Omsorg til mit Ønskes Fylde, som sigter til de Fattiges Beste. 2.) Naar denne Bygning efter beste Overlæg er forfærdiget, og indrettet til 16 afdeelte Kammere, da indtages 16 Personer af begge Kiøn, hvor til hver udvises et Kammer; Men skulle et Par Ægtefolk indkomme, da haver de et Kammer tilsammen, om samme forlanges. Enhver Lem, som her antages, medbringer selv de fornødne Huus-Meubler, hvilket efter deres Død, tilligemed videre dem tilhørende faae Eiendeele, tilfalder Huuset. 3.) Hver Person af de indtagne Lemmer nyder Maanedlig 4 Rigsdaler, som bliver for 16 Personer Maanedlig, 64 Rigsdaler. 4.) Den af mit Testamente af 28de Septembr. 1762, indsatte Forstander Morten Simonsen Hoff, skal ligeledes være dette Huusets Forstander, ligesom det fremdeles efter hans Død skal forestaaes af den følgende Successer. Og skal Forstanderen flittig have Tilsyn med, at al Orden til Enighed og omhyggelig Kiærlighed indbyrdes blant Lemmerne øves, til Guds Æres Forfremmelse, 5.) Til Antagelse i dette Huus, præsereres alle de som af min Slægt maatte findes og sig anmælder; Dernæst alle skikkelige og fattige Enke-Fruer, Præste-Enker, Kiøbmænds og Kongelig Betienteres Enker, ligeledes gamle Frøkener og Jomfruer; samt gamle skikkelige, dette Stæds værende Borgermænd, der udi sin rørende Tid kunde have været Byen til Nytte. Alle de, som hertil antages, maa medbringe gode Attester, om deres skikkelige Levnets Førelse, hvorefter den eller de, naar Rum ledig vorder, da efter Stiftamtmandens og Biskoppens Tilladelse indtages. Dog skal den af mig indsatte Forstander Morten Simonsen Hoff, imedens han lever, allerne være tilladt, at indtage de Lemmer, som sig anmelder, med vedbørlige Attester, saavel om Stand, som gode Rygte, fra vedkommende Præster og Øvrighed. Efter hans Tid skal Udvælgelsen og Jndsættelsen dirigeres af den forommeldte høje Øvrighed. 6.) Befindes nogen af de antagne Lemmer, at opføre sig ulydig og uskikkelig, eller henfalder til nogle forargelige Laster, da skal Forstanderen den Strafskyldige tiltale og kiærlig formane til Skikkelighed. Hielper saadant ikke efter 3 a 4 Ganges Tilrettesættelser, da Forstanderen saadant for Stiftamtmanden og Biskoppen at angive, hvorefter, naar Forseelsen efter Examination er betydelig, da den Strafskyldige at fravises Huuset og dets nydende Gode. 7.) Naar en Lem ved Døden afgaaer, da anvendes til dens Begravelse, paa en sømmelig Maade, ligesom dens Efterladenskaber kunde findes i Stand til at bekoste; Hvad derefter i Behold findes, skal tilhøre Huuset, og af Forstanderen giøres i Penger, det deraf udbringende sættes paa Rente; hvilke aarlige Renter uddeeles blant Lemmerne til Vedd og Lys Jndkiøb, eller naar saadant med Tiden kunde opvoxe til en liden Capital, da af Renterne tillige at anvendes til Piges, aarlig Løn, som kunde opvarte de gamle syge Lemmer. 8.) Til en Læser, som Daglig kunde holde Morgen- og Aften Bøn for Lemmerne, tillige hver Søndag, dens indfaldende Evangeliske Forklaringer, gives Aarlig af mit Legato 20 Rdlr. Kunde og vilde, for ikke at hindres i andre Ting, een af Hørerne i de nederste Lectier udi den Latinske Skole, paatage sig dette at forrette, da var saadant til Opbyggelse; hvis ikke, da en anden bekiendt forstandig gammel Mand, der saavel ved Levnet, som ved Forelæsning, kunde være til Opbyggelse. 9.) Skulle nogle gavmilde Mennesker af Christelig Kiærlighed i Eftertiden ville give noget til dette mit stiftede Huus, da skal Forstanderen den aarlige Rente oppebære, og maa over saadanne Gaver holdes en aparte Bog, Kunde saadanne Legaters Rente stige til at indrette fleere Kammere, og derudi indtages fleere af Byens Fattige, da ville saadant være ligesaa Priisværdigt, som Nyttigt; hvilket da alt efter Øvrighedens Godtbefindende ordineres; Dog saaledes: at Huuset, saalænge Tid er til, beholder min Stiftelse, tilligemed mit Navn, og kaldes: Thomas Angells Huus. Ligeledes at ej af Stand ringere Personer antages, end hvad af mig er foresadt. 10.) Den længst i dette Huus værende Lem, hvoraf de andre haver Gehør, gives den Magt og Myndighed til, i sit Kammer at lade indhænge Nøglene til Port og Dørre, hvilke skal være tillukket Klokken 9 om Sommeren og Klokken 7 om Vinteren, inden hvilken Tid alle Lemmer skal være tilstæde ved den da holdende Bøn. Findes nogen over den Tiid, af ugyldige Aarsager, at være ude, da efter 3 Ganges Forseelse, afvises Huuset. Og bør i alle Ting nøje eftersees, at indbyrdes Kiærlighed blant Lemmerne øves og holdes den allerhøieste Gud til Ære. 2. Skulle Hr. Pastor Tønder, som nu værende udi sygelige Omstændigheder, ved Døden henkaldes, da er det herved min Villie og Beslutning, at den, der udi hans Embede maatte beskikkes skal og være mit Testamentes Executor, saafremt samme er en retsindig og paalidelig Mand. (1) Hvis ikke han samme sig ville paatage, da udvælger Hr. Assessor Wahl sig selv en Med-Executor, paa det alle Ting maa skee og fuldbyrdes efter mine Beslutninger, Ønsker dertil Guds Naade, Lykke og Velsignelse, til Hans Æres Forfremmelse.